《别陆务观》
宋代·章甫

江南江北虽一水，欲济无由若千里。
那知奔走避边尘，邂逅西津见君子。
一饭山间同野僧，花前把酒看张灯。
醉吟落纸笔不停，留客夜阑双眼青。
才气如公端有几，半刺江城聊复尔。
新年华省用名郎，彙征公合联翩起。
人生相知贵知心，道同何必问升沉。
客袂此时成暂别，诗盟他日会重寻。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。